ইন্ডিয়ায় কংগ্রেস একঘরে বিহারে একাই লড়তে চায় RJD! মন্তব্য তেজস্বীর

ওয়েব ডেস্ক: কংগ্রেসকে কড়া বার্তা তেজস্বী যাদবের (Tejashwi Yadav)। লোকসভা ভোটের জন্য ইন্ডিয়া মঞ্চ গঠিত হয়েছিল। দাবি আরজেডি নেতা তেজস্বী যাদবের। দিল্লির বিধানসভা ভোটে একা লড়বে আপ। দিল্লির মতো বিহারে কংগ্রেসকে সঙ্গে নিয়ে বিধানসভায় লড়তে আগ্রহী নয় আরজেডি।

ইন্ডিয়ায় কংগ্রেস আরও একঘরে। লোকসভা ভোটে (Loksabha Election 2024) দিল্লিতে জোট বেঁধে লড়ছিল কংগ্রেস ও আপ। আসন্ন বিধানসভায় অরবিন্দ কেজরিওয়ালের আম আদমি পার্টি এবং কংগ্রেস একক ভাবে লড়ছে। তৃণমূল, সমাজবাদী পার্টি, উদ্ধবসেনার ‘ইন্ডিয়া’র সহযোগী দল আপ-কে সমর্থন জানিয়েছে। এর জেরে জোটের অন্দরে কোণঠাসা হয়ে পড়েছে কংগ্রেস! এই পরিস্থিতিতে বিহারে বিধানসভা নির্বাচনে কংগ্রেসকে ছাড়াই একাই লড়বে আরজেডি জানাল তেজস্বী। তেজস্বী বলেন, একা লড়াইয়ে অস্বাভাবিকতার কিছু নেই। লোকসভা ভোটে বিজেপিকে হারানোর জন্য ‘ইন্ডিয়া’ (INDIA Alliance) তৈরি হয়েছিল। ফলে এখন আলাদা লড়াটা অস্বাভাবিক নয়। তেজস্বীর মন্তব্য উসকে দিল ভাঙনের জল্পনা। চলতি বছরেই বিহারের বিধানসভা ভোট হওয়ার কথা। তার আগে তেজস্বীর এই মন্তব্য ‘তাৎপর্যপূর্ণ’ বলে মনে করছেন বিরোধী নেতাদের একাংশ। শুধু

আরও পড়ুন: দুষণ কমাতে বাতিল হবে ডিজেল গাড়ি! বিরাট প্রস্তাব হাইকোর্টের

তেজস্বীই নয়, একইভাবে জোট নিয়ে উষ্মা প্রকাশ করেছিলেন ওমর আবদুল্লাও। জম্মু ও কাশ্মীরের মুখ্যমন্ত্রী তথা ন্যাশনাল কনফারেন্স নেতা ওমর আবদুল্লা বলেন, ‘‘আমার যত দূর মনে পড়ছে, ‘ইন্ডিয়া’র কোনও পূর্বনির্ধারিত সময়সীমা নেই। তবে বেশ কিছু দিন জোটের কোনও বৈঠক হয়নি। তাই হয়তো অস্তিত্ব সম্পর্কে ধন্দ তৈরি হয়েছে।

দেখুন ভিডিও